My oudste swaer verwag tot dat sy ouers vir hom brandstofgeld moet gee as hy kom kuier, maar hy bly in ’n moewiese huis, ry ’n duur kar en het al die speelgoed wat ’n suksesvolle ongetroude man kan bekostig.
Soms ry ons almal saam af en hulle sal al die ure op die pad nie ’n skewe woord vir mekaar sê nie, maar as hulle by daai huis instap, is dit asof hulle gedaanteveranderings deurgaan.
Ek het hulle al berispe oor hulle gedrag. Ek het al vir hulle gesê dat ek wonder wat hulle pasiënte sou sê as hulle dit moet sien.
Klink vir my asof die drie se ouerhuis die tienerduiwels in hulle losmaak. As hulle tieners was, was dit nog ’n ander saak. Maar groot, uitgegroeide volwassenes?